b"\n_START_ARTICLE_\nUlldeter\n_START_SECTION_\nEsqu\xc3\xad\n_START_PARAGRAPH_\nEl nord del circ est\xc3\xa0 ocupat per les instal\xc2\xb7lacions de l'estaci\xc3\xb3 de d'esqu\xc3\xad de Vallter 2000, que disposa a m\xc3\xa9s d'una pista que segueix tot el circ fins al Pla dels Hospitalets.\n_START_SECTION_\nExcursionisme\n_START_PARAGRAPH_\nUlldeter fou un dels primers nuclis de l'excursionisme catal\xc3\xa0: s'hi va edificar entre 1907 i 1909 el xalet-refugi d'Ull de Ter, un dels primers refugis del pa\xc3\xads (posteriorment dinamitat pel franquisme per evitar-ne la utilitzaci\xc3\xb3 per part dels maquis, i del qual es poden veure actualment les restes prop del naixement del Ter). Actualment, existeix un altre refugi, m\xc3\xa9s modern, situat a uns 500 m de dist\xc3\xa0ncia i 150 m de desnivell de l'antic, i al qual s'accedeix a partir de la carretera que duu a l'estaci\xc3\xb3 d'esqu\xc3\xad._NEWLINE_\xc3\x89s una de les escoles d'alpinisme m\xc3\xa9s freq\xc3\xbcentades del Pirineu, tant per part d'esquiadors de muntanya (pujada al Bastiments i travesses vers N\xc3\xbaria o el Coll de Caran\xc3\xa7\xc3\xa0) com d'escaladors (amb les populars escalades de les cares nord del cims del Gra de Fajol)."